cyanic-selkie/wikianc huggingface dataset:
Blukas
Blukas ir Mežciema daļa, agrāk tas bija ciems Jelgavas novada Jaunsvirlaukas pagastā. Atrodas pie Vircavas upes un autoceļa P94 (Jelgava-Staļģene-Code).
Iedzīvotāju skaita izmaiņas
Esošajās robežās, pēc CSP un OSP datiem.
Izbrauciens 2
"Izbrauciens 2" (en) ir 2016. gada ASV komēdija, kuras režisors ir Tims Storijs. Galvenās lomas atveido Kevins Hārts, Ice Cube, Kens Jongs, Bendžamins Brets, Olīvija Manna, Brūss Makdžils un Taika Samptera. Filmas pirmizrāde notika Maiami. Filma ir turpinājums 2014. gada filmai "Izbrauciens".
Latija
Latija (la) ir vēsturisks reģions, kas senajos laikos atradās mūsdienu Itālijas rietumu piekrastes vidusdaļā un kuru galvenokārt apdzīvoja agrīnās latīņu ciltis. Latijas teritorija mūsdienās iekļaujas Lacio reģionā, no kuras tas arī aizguvis savu itālisko nosaukumu.
Latijas teritorija ir cieši saistīta ar Senās Romas civilizācijas vēsturi, kur laika gaitā no vairākām latīņu, sabīņu un etrusku apdzīvotajām vietām ap 753. gadu pirms mūsu ēras (p.m.ē.) Tibras upes krastos tika dibināta Romas pilsēta un tās ķēniņvalsts.
Ģeogrāfija
Latijas teritorija atradās mūsdienu Itālijas rietumu piekrastes vidusdaļā, kas tagad atrodas Lacio reģiona sastāvā. Atsevišķi pētnieki pieļauj, ka tās kopējā teritorija 6. gadsimta beigās p.m.ē. varēja būt ap 2344 km2 liela, no kuras vairāk kā trešā daļa (822 km2) atradās Romas ietekmē.
Sobchak
Sobchak var būt:
Latija
Ģeogrāfija
Uz ziemeļrietumiem tā robežojās ar Etrūriju, kuru galvenokārt apdzīvoja etruski, uz ziemeļaustrumiem atradās sabīņu apdzīvotās zemes, uz austrumiem tā robežojās ar Samniju (Samnium), uz dienvidaustrumiem atradās Kampānija, kas laikā gaitā kļuva par daļu no Lielās Grieķijas (Magna Graecia) un visbeidzot uz dienvidrietumiem un rietumiem tā robežojās ar Tirēnu jūru.
Vēsture
Latīņu ciltis, kas laika gaitā apdzīvoja Latijas zemes, attīstījās no pirmatnējām indoeiropiešu ciltīm, kas Itālijas teritorijā pamazām ienāca 2. tūkstošgadē p.m.ē. Līdz 1. tūkstošgades sākumam p.m.ē. latīņu ciltis bija paspējušas jau izveidot atsevišķu identitāti no citām apkārtējām itāliku ciltīm un koncentrējās galvenokārt Albānu kalnu (Alban Hills) apkārtnē uz dienvidaustrumiem no mūsdienu Romas. Kalnu apkārtne bija viegli aizsargājama un tā ātri iemantoja īpašu nozīmi latīņu kultūrā.
Paplaka
Paplaka ir ciems Kurzemē, Dienvidkurzemes novada Virgas pagasta centrs autoceļu V1208 (Bunka — Paplaka — Mazkalēti) un V1210/V1201 (Priekule — Paplaka — Virga) krustojumā. Paplakā atrodas pagasta pārvalde un bibliotēka.
Vēsture
Paplakas muiža kā Plakakti zināma no 1422. gada, kad tā izlēņota Heinriham Jodem, kura dzimtai īpašums piederēja vairākus gadsimtus. 1802. gadā par muižas īpašnieku kļuva Oto fon Zēfelds, kurš muižu uzreiz pārdeva meitai Laurai ar vīru Johanu fon der Ropu, Lietuvas stārastu no Židikiem. Formāli fon Zēfeldam muiža piederēja līdz 1849. gadam, un šajā laikā tika uzcelts ampīra stila kungu nams. 1848. gadā Paplakā nodibināja skolu. Pēc 1849. gada muižu nopirka Priekules barons Korfs. Muižas ēka nopostīta Otrā pasaules kara laikā.
Paplakas muižā dzimis Nikolaja Rēriha tēvs Konstantīns Rērihs (Константин Фёдорович Рерих, 1837-1900).
Luijs Ditfuā
Luijs Šarls Marī Ditfuā (fr; dzimis, miris ) bija franču sporta šāvējs, olimpiskās sudraba medaļas ieguvējs.
1900. gada vasaras olimpiskajās spēlēs Parīzē viņš startēja divās šaušanas disciplīnās. Olimpisko sudraba medaļu viņš izcīnīja kā Francijas komandas pārstāvis 50 metru šaušanā komandām.
Boicenburga pie Elbas
Boicenburga pie Elbas ir pilsēta Vācijā, Mēklenburgā-Priekšpomerānijā, uz rietumiem no Šverīnes pie Elbas upes.
Rakstos pirmoreiz minēta 1158. gadā. Laikā, kad pilsēta atradās VDR, abu Vāciju robeža gāja dažus kilometrus no pilsētas. 1953. gada 12. martā pie Boicenburgas PSRS iznīcinātāji MIG-15 notrieca britu bumbvedēju Avro Lincoln. Lielākais rūpniecības uzņēmums - 1903. gadā dibinātā flīžu rūpnīca. Pilsētas pievārtē Vācijas iekšējās robežas muzejs un Mēklenburgas Elbas ielejas dabas parks.
Auka
Auka ir ļoti stiprs vējš. Pēc Boforta skalas auka ir, ja ir novērojama vētra ar vēja ātrumu 28,5—32,6 m/s. Šādam vēja ātrumam raksturīgi īpaši augsti viļņi jūrā, ļoti lieli jūras putu mākoņi veidojas gaisā pirms vēja brāzmas un noklāj lielu daļu ūdens virsmas; sauszemē plaši tiek bojāti un lauzti koki un krūmi; daudzi jumti tiek sabojāti; vecs, nelīdzens un ieplaisājis asfalta segums var salūzt gabalos.
Maija Rūdolfa
Maija Habīra Rūdolfa (en, dzimusi ) ir amerikāņu aktrise, komiķe un dziedātāja. Kļuva pazīstama 1990. gadu vidū kā alternatīvā roka grupas The Rentals dalībniece. 2000. gadu sākumā kļuva par skeču šova Saturday Night Live aktrisi, kā arī tēloja lomas filmās "Kārtējais pirmais randiņš" (2004), A Prairie Home Companion un "Idiokrātija" (2006).
Sīļi (Amatas pagasts)
Sīļi, arī Tālie Sīļi, ir ciems Cēsu novada Amatas pagastā. Atrodas pagasta ziemeļaustrumu daļā 9 km no pagasta centra Ģikšiem, 24 km no novada centra Cēsīm un 94 km no Rīgas.
Maija Rūdolfa
Pametot Saturday Night Live filmējusies tādās filmās kā "Lielie" (2010), "Līgavas māsas" (Bridesmaids, 2011), "Lielie 2" (2013), "Iedzimtais netikums" (2014), "Māsas" (Sisters, 2015), "Kalifornijas lielceļu patruļa" (CHiPs , 2017) un Wine Country (2019). Ieskaņojusi animācijas filmas "Šreks Trešais" (2007) un "Lielais 6" (2014). Filmējusies NBC seriālos Up All Night un The Good Place. Par lomu seriālā The Good Place tika nominēta divām Primetime Emmy balvām.
Veidefjords
Veidefjords (no — ‘platais fjords’) ir fjords Špicbergenas salas ziemeļos, Svalbārā, arhipelāga garākais fjords. Stiepjas 107 km garumā ziemeļu—dienvidu virzienā un atdala Andrē Zemi un Diksona Zemi rietumos no Nīfrīzlandes un austrumos.
Krasta līnija salīdzinoši mazāk izrobota, dienvidu galā sadalās divos atzaros — Eustfjordā un Vestfjordā. Krasti stāvi, sevišķi rietumos, kur tie gandrīz vertikāli paceļas līdz 1000—1165 m augstumam. Fjorda dienvidu galu aizņem Iekšveidefjorda nacionālais parks. Krastos vairāki mednieku namiņi.
Paradīzes atslēgas
"Paradīzes atslēgas" ir 1975. gada latviešu padomju detektīvfilma. Filmas režisors ir Aloizs Brenčs. Filma uzņemta Rīgas Kinostudijā. Otrā diloģijas filma pēc "Gaisma tuneļa galā".
Sīļi (Amatas pagasts)
Apdzīvotā vieta atrodas nomaļus no valsts nozīmes autoceļiem, Amatas upes krastā.
Tekla Valentinoviča
Tekla Valentinoviča, pēc laulībām Zubova un Šuvalova (ru, pl); dzimusi, mirusi ), bija lietuviešu izcelsmes grāfiene, pēdējā Katrīnas II favorīta Platona Zubova sieva, pēc Zubova nāves kļuva par Rundāles pils īpašnieci.
Dzīvesgājums
Dzimusi 1801. gadā nabadzīga Lietuvas šļahtiča Ignāta Valentinoviča ģimenē. 1821. gada rudenī viņā iemīlējās Jonišķu muižas īpašnieks kņazs Platons Zubovs, pēc kāzām viņi apmetās uz dzīvi Rundāles pilī, taču 1822. gada 7. aprīlī viņas vīrs nomira. 1824. gada 27. februārī nomira arī viņu meita Aleksandra un jaunā kņaziene Zubova pārcēlās uz dzīvi Vīnē. Tur viņa iepazinās ar Krievijas impērijas vēstniecības sekretāru grāfu Andreju Šuvalovu, kas viņas dēļ pameta darbu un devās uz Florenci, kur viņi kopā nodzīvoja gadu, 1826. gada novembrī Leipcigā apprecējās un apmetās uz dzīvi Pēterburgā.
Pēterburgā dzima viņas bērni Pēteris (1827—1889), Sofija (1829—1912), Pāvils (1830—1908) un Olga (1833—1859). 1834. gadā Šuvalovi nopirka namu Moikas krastmalā 90/1 Pēterburgā, kur bieži pulcējās augstākā sabiedrība, to skaitā dzejnieks Puškins. 1848. gadā viņu apbalvoja ar Sv. Katrīnas ordeni, taču viņu neiecēla par galma dāmu.
Mūža nogali grāfiene Tekla Šuvalova pavadīja Rundāles pilī, kur mira 1873. gada	25. oktobrī, apglabāta Šuvalovu kapenēs Vartemegi ciemā uz ziemeļiem no Pēterburgas.
Peñarol
Club Atlético Peñarol ir profesionāls Urugvajas futbola klubs no Montevideo, kas piedalās Urugvajas augstākajā līgā jeb Pirmajā divīzijā.
Klubs ir dibināts 1891. gadā un tas savas mājas spēles aizvada Estadio Campeón del Siglo stadionā, kurā ir 40 000 skatītāju vietas. Tas ir vistitulētākais Urugvajas klubs, kopumā izcīnot 51 Pirmās divīzijas titulus. Peñarol arī nekad nav izkritis no Urugvajas augstākās divīzijas.
Starptautiski klubs ir piecas reizes uzvarējis Copa Libertadores un trīs reizes Starpkontinentālajā kausā.
Paradīzes atslēgas
Sižets
Pēkšņā zobārsta Jakova Beļska nāve liek aizdomāties par slepkavību. Aizdomas krīt uz modes mākslinieci Regīnu, kurai bija attiecības ar aizgājēju. Milicijas kapteinis Jānis Krastiņš, kurš izmeklē šo lietu, noskaidro slepkavības saikni ar nelikumīgām mahinācijām, kad dimanti tiek mainīti pret kontrabandas ceļā ievesto ārzemju zeltu.
Lomās
Epizodēs: Helga Dancberga, Aivars Līnis u.c.
Brazīlijas štati
Brazīlijas štati ir Brazīlijas federālā iedalījuma vienības. Brazīlija sastāv no divdesmit sešiem štatiem un viena federālā distrikta (galvaspilsēta Brazilja). Štati ir apvienoti reģionos un sīkāk iedalās 5564 municipalitātēs.
Elkšņi
Elkšņi, agrāk Dzenīši, ir ciems Jēkabpils novada Elkšņu pagastā pie autoceļa V956 (Daudzeva—Viesīte—Apserde), starp autoceļu P73 un Dienvidsusēju. Pagasta centrs. Izvietojies pagasta centrālajā daļā 46 km no novada centra Jēkabpils, 16 km no tuvākās pilsētas Viesītes un 141,9 km no Rīgas.
Elkšņos atrodas Evaņģēliski luteriskā baznīca, tās būvniecība uzsākta 1831. gadā.
Skaumenakīdas
Skaumenakīdas (Scaumenaciidae) ir izmirušu dipterīdveidīgo zivju dzimta no divējādelpojošo zivju virskārtas. Dzimtu 1940. gadā izdalīja krievu ihtiologs Ļevs Bergs. Zivis bija izplatītas augšdevona laikā Ziemeļamerikā. Tipveida ģints ir Scaumenacia Traquair, 1893. Bez šīs ģints reizēm dzimtā nosacīti ieskaita Oervigia Lehman 1959 ģinti. Beidzamā laikā bieži vien Scaumenacia ģinti nosacīti vai tieši ieskaita Phaneropleuridae dzimtā.
Schmitt
Schmitt var būt:
Skaumenakīdas
Morfoloģija
Galvai bedrīšu līnijas ir dziļas. Uz pterigoīdiem un praearticularia zobu plātnes ir ar paugurainiem ķīļiem, kas radiāli atiet no viena (iekšējā) stūra. Galvas vairogu veido divas frontalia, un divas postrostralia medialia.
Zivīm ir divas muguras spuras, kas nesaplūst kopā. Otrā muguras spura nesaskaras ar astes spuru. Astes spura ir heterocerkāla. Priekšējā muguras spura ir bez iekšējā skeleta. Anālā spura ir ar koncentrētu iekšējo skeletu. Tā ir neliela un mēreni norobežota no astes spuras. Ass skelets ir stipri pārkaulots. Neirālie un hemālie izaugumi saplūst ar to lokiem. Zvīņas brīvajā daļā ir ornamentētas.
Ramons Diass
Savas karjeras laikā spēlējis Argentīnas komandā River Plate, vairākās komandās Itālijā un Francijas 1. divīzijas komandā AS Monaco. Ar Internazionale komandu 1988–89. gada sezonā kļuvis par Itālijas A sērijas uzvarētāju.
Argentīnas futbola izlases sastāvā spēlējis no 1979. līdz 1982. gadam. Piedalījies 1982. gada FIFA Pasaules kausā.
Pēc spēlētāja karjeras beigām strādājis par treneri Argentīnā, Anglijā, Meksikā, Saūda Arābijā, Ēģiptē, Paragvajā, Brazīlijā un AAE. No 2014. līdz 2016. gadam vadījis Paragvajas futbola izlasi.
Spēlētāja karjera
Internazionale
Monaco
Argentīnas U20 izlase
Trenera karjera
San Lorenzo
Al-Hilal
Zāgstrauts
Zāgstrauts ir Silupes labā krasta pieteka Talsu novadā. Tek pa mežainu, neapdzīvotu apvidu rietumu virzienā.
Meitasuzņēmums
Kontrole un pārvaldība
Meitas uzņēmums parasti ir pilnībā vai daļēji kontrolēts no mātes uzņēmuma puses. Tas nozīmē, ka mātes uzņēmumam ir tiesības lemt par meitas uzņēmuma stratēģiju, finansēm un pārvaldību. Kontrole parasti tiek īstenota arī caur valdes locekļiem vai līdzīgiem struktūras elementiem, kas tiek iecelti no mātes uzņēmuma.
Nodokļi un regulējums
Meitas uzņēmums un mātes uzņēmums tiek uzskatīti par atsevišķiem juridiskiem entitātiem un nodokļu maksātājiem. Tādēļ katram uzņēmumam ir jāveic atsevišķa nodokļu deklarēšana un maksāšana atbilstoši vietējai nodokļu likumdošanai. Tomēr nodokļu režīmi un atvieglojumi var atšķirties atkarībā no valsts vai reģiona, kurā meitas uzņēmums darbojas.
Sanmigela de Tukumana
Sports
Pilsētā bāzējas futbola klubs Atlético Tucumán.
Kapanens
Kapanens (fi; sieviešu dzimtē Kapanena) ir somu cilmes uzvārds. Cilvēki ar šo uzvārdu:
Oskars Morozovs
Oskars Morozovs (dzimis Rīgā) ir latviešu aktieris.
1994. gadā beidzis Rīgas Franču liceju. Aktiermeistarību apguvis Liepājas teātra 5. studijā un Latvijas Kultūras akadēmijas Dailes teātra kursā. Kopš 1999. gada (ar pārtraukumiem) strādā Valmieras teātrī.
Aizraujas ar futbolu. Komentē futbola spēles kanālā "Viasat Sport Baltic"; pirms tam spēles komentējis kanālā LTV7. Tāpat divus gadus nostrādājis par sporta redaktoru ziņu portālā Delfi.lv.
Viluvere (stacija)
Vilivere (et) bija dzelzceļa pieturas punkts Igaunijā, Pērnavas apriņķa Vendras pagastā, dzelzceļa iecirknī Lelle—Pērnava. Viluvere atrodas 40,1 km attālumā no Pērnavas pasažieru stacijas, 29,4 km attālumā no Lelles mezgla stacijas un 101,3 km attālumā no Baltijas stacijas Tallinā. Līdz 2018. gada beigām Viluveres dzelzceļa pieturas punkts apkalpoja vietējo pasažieru vilcienu satiksmi, tajā pieturēja visi Tallinas un Pērnavas virzienā kursējošie starppilsētu pasažieru dīzeļvilcieni (2013. gadā 2 vilcienu sastāvu pāri dienā).
Vēsture
Viluveres dzelzceļa stacija tika izveidota šaursliežu dzelzceļa iecirkņa Lelle—Papinīdu (Pērnava)) izbūves laikā, periodā no 1925. līdz 1928. gadam, bet Viluveres stacijas ēka pēc Leona Johansona tipveida projekta tika pabeigta 1928. gadā.
Viluvere sākotnēji bija šaursliežu dzelzceļa mezgla stacija, no šejienes austrumu virzienā atzarojās neliels, 10 km garš dzelzceļa iecirknis uz Vendru.
20. gadsimta otrajā pusē, līdz ar šaursliežu dzelzceļa ēras norietu Viluveras—Vendras iecirknis tika slēgts, bet pamatiecirknis Lelle—Papinīdu laika posmā no 1969. gada līdz 1973. gadam tika pāršūts uz 1520 mm platuma sliedēm. Uzsākot dzelzceļa iecirkņa pārbūvi Viluveres stacijas ēkā tika izvietots padomju armijas celtniecības bataljons. Pēc dzelzceļa būves nodošanas ekspluatācijā stacijas ēka tika atstāta novārtā, vēlāk tā cieta ugunsgrēkā, bet 1994. gadā ēkas drupas tika nojauktas.
Paukštāni
Paukštāni ir ciems Vaboles pagastā, Augšdaugavas novadā. Atrodas 216 km attālumā no Rīgas.
Viluvere (stacija)
Vēsture
Kopš 2018. gada 8. decembra pasažieru vilcieni posmā Pērnava—Lelle vairs nekursē un Viluveres pietura netiek izmantota.
Jana Breidela stadions
Jana Breidela stadions ir stadions Brigē, Beļģijā. Stadionā ir 29 062 sēdvietas un tajā savas mājas spēles aizvada Club Brugge KV un Cercle Brugge KSV. Stadions celts 1975. gadā un nosaukt Briges viduslauku sacelšanās vadoņa Jana Breidela (1264-1328/1333) vārdā.
Nilsson
Nilsson var būt:
Manuels Lokatelli
Manuels Lokatelli (it, dzimis ) ir Itālijas futbolists, spēlē pussarga pozīcijā, Itālijas futbola izlases dalībnieks. Kopš 2023. gada Lokatelli pārstāv Itālijas Serie A komandu Juventus.
Sasniegumi
Milan
Itālija
Barbara
Barbara var būt:
Basketbols 1948. gada vasaras olimpiskajās spēlēs
Basketbola sacensības  notika no līdz. Tajās piedalījās 23 vīriešu izlases. ASV izlase izcīnīja 2. zelta medaļu pēc kārtas. Pirmoreiz sacensības notika hallē.
Par pagājušo nakti
"Par pagājušo nakti" (en) ir 2014. gada ASV romantiska komēdija, kuras režisors ir Stīvs Pinks. Galvenās lomas atveido Maikls Īlijs, Regīna Hola, Kevins Hārts, Kristofers Makdonalds, Pola Patone un Džoja Braienta. Filmas pirmizrāde notika Panāfrikāņu filmu festivālā.
Filmā tiek sekots līdzi diviem pāriem, kuru tikšanās bārā turpinās guļamistabā.
Prinča Gustava Ādolfa jūra
Prinča Gustava Ādolfa jūra (en) ir Ziemeļu Ledus okeānam piederīga neliela starpsalu jūra Kanādas Arktiskajā arhipelāgā. Izvietojusies starp Elefa Ringnesa salu ziemeļaustrumos, Bordena un Makenzi Kinga salu rietumos un Lohīdu dienvidos. Nosaukta par godu kroņprincim Gustavam Ādolfam, nākamajam Zviedrijas karalim Gustavam VI Ādolfam, 1902. gadā norvēģu polārpētnieka Oto Sverdrupa ekspedīcijas laikā.
Dižvalks
Dižvalks ir Plančvalka labā krasta pieteka Talsu novadā.
Tek ziemeļu-ziemeļaustrumu virzienā. Labā krasta pieteka — Pūņicu grāvis. Ietek Plančvalkā uz austrumiem no Dižmežciema. Dižvalku nešķērso valsts autoceļi, tā krastos neatrodas lielas apdzīvotās vietas.
Natālija Pogoņina
Natālija Pogoņina (dzimusi, Vladivostokā) ir Krievijas starptautiskā lielmeistare šahā (2004).
Šahistes karjera
Vairākkārt pārstāvējusi Krievijas izlasi lielākajos komandu šaha turnīros:
Karolīna Miranda Olvera
Karolīna Miranda Olvera (es; dzimusi Irapuato, Meksikā) ir meksikāņu televīzijas aktrise. Savu pirmo lomu viņa atveidoja telenovelē Los Rey, pēc tam Las Bravo.
Rolands Putāns
Rolands Putāns (dzimis Jaunaglonā) ir Latvijas futbolists, pussargs. Pašlaik pārstāv Latvijas 1. līgas komandu Daugavpils "Lokomotiv".
Kim
Kim var būt:
Lampedūza
Lampedūza (it, scn) ir Itālijai piederoša sala Vidusjūrā. Lielākā Pelagu arhipelāga sala.
Lampedūzas salai tuvākā cietzeme ir Tunisija 113 kilometru attālumā, un ģeoloģiski tā atrodas Āfrikas kontinentā. Salas iedzīvotāju galvenā nodarbošanās ir zvejniecība, lauksaimniecība un tūrisms. Salai ir gaisa un prāmju satiksme ar Sicīliju.
21. gadsimtā Eiropas migrantu krīzes laikā Lampedūza kļuva par vieno no galvenajiem punktiem, caur kuriem Eiropā ieradās bēgļi, lielākoties no Lībijas.
Bāruta/Marka
Bāruta/Marka (de) ir pilsēta Vācijā, Brandenburgā, Teltovas-Flēmingas apriņķī, 53 kilometrus uz dienvidiem no Berlīnes.
Vēsture
Pilsēta rakstos pirmoreiz minēta 1234. gadā. Pēc Otrā pasaules kara līdz 1990. gadam ietilpa VDR.
Frīdrihs Vilhelms Dzirne
Frīdrihs Vilhelms Dzirne (1835—1872) bija latviešu izcelsmes luterāņu mācītājs, skolotājs un rakstnieks. Volgas vācu kolonijas mācītājs Katarīnenštatē.
Dzīvesgājums
Dzimis 1835. gada 5. maijā Vecsalacā skolotāja Dāvida Dzirnes un viņa sievas Līzes ģimenē. Viņa vecākais brālis bija Krišjānis Dāvids Dzirne (1829—1896). Mācījās Pērnavas apriņķa skolā. Studēja teoloģiju Tērbatas Universitātē (1853–1857), pēc kuras beigšanas strādāja par Jēkabpils privātskolas (1857–1858) un Vīlandes Šmita sanatorijas skolas (1858–1859) skolotāju. Kopā ar Johanu Meijeru izdeva laikrakstu Felliner Blätter (1859).
Iesvētīts par luterāņu mācītāju 1859. gadā, 1861. gadā apprecējās ar Vilhelmīni Alvīni Kordesu (Kordes, 1839-1928). 1860. gadā pārcēlās uz Krieviju, kur bija luterāņu draudzes mācītājs un skolotājs Volgas vācu kolonijā Katarīnenštatē (Katharinenstadt, tagad Marksa) Saratovas guberņā. 1867. gadā publicēja grāmmatu par Kalendāra nemieriem Rīgā 16. gadsimta beigās.
Miris holēras epidēmijas laikā 1872. gada 4. septembrī Atkarskā (Аткарск).
Superbrothers: Sword & Sworcery EP
Superbrothers: Sword & Sworcery EP ir Superbrothers un Capybara Games radīta piedzīvojumu datorspēle. Spēles mūziku radījis Džims Guthrijs. Spēle tika izdota IOS un spēles laikā tā izmanto telefona orientācijas spējas.
Muzychuk
Muzychuk var būt:
Pašsakārtošanās
Pašsakārtošanās ir process, kurā haotiska sistēma izveido organizētu struktūru sistēmas elementu noteiktas savstarpējās mijiedarbības dēļ, bez ārējas ietekmes. Ja sistēmas elementi ir molekulas, tad procesu sauc par molekulāro pašsakārtošanos.
Pašsakārtošanos var iedalīt divos veidos — statiskajā un dinamiskajā. Statiskās pašsakārtošanās gadījumā elementi izveido struktūru, sistēmai tiecoties uz līdzsvara stāvokli. Taču dinamisko pašsakārtošanos tipiski mēdz saukt citā vārdā — par pašorganizāciju, lai uzsvērtu atšķirību. Dinamiskā pašsakārtošanās ir stabilu stāvokļu rašanās gadījumos, kad sistēma nav līdzsvarā, un tie var pastāvēt tikmēr, kamēr sistēmai tiek pievadīta enerģija, kas tai ļauj atrasties ārpus līdzsvara.
Pašsakārtošanās ķīmijā un materiālzinātnē
Pašsakārtošanos var definēt kā spontānu un atgriezenisku molekulāru vienību sakārtošanos struktūrās ar nekovalentām mijiedarbībām. Šāda definīcija norāda uz to, ka pašsakārtošanās ir spontāns process — mijiedarbības, kas nosaka sakārtošanos, ir strikti lokālas, un sistēma uzbūvē pati sevi.
Raksturīgās īpašības
Balstoties tikai uz pašsakārtošanās definīciju, var uzskatīt, ka jebkura ķīmiska reakcija, kuras rezultātā atsevišķi atomi vai molekulas sakārtojas lielākās struktūrās (piemēram, vielai kondensējoties), būtu pašsakārtošanās. Tomēr ir atsevišķas īpašības, kas pašsakārtošanos nodala no citiem procesiem.
Kārtība
Struktūrai, kas radusies pašsakārtošanās ceļā, jābūt ar augstāku kārtību nekā atsevišķajām komponentēm — vai pēc formas, vai uzdevuma, ko tā spēj veikt. Ķīmijā nereti notiek arī pretēji procesi — pie noteiktiem termodinamiskajiem parametriem viela var ieņemt arī mazāk sakārtotu stāvokli, nekā tai bija pirms reakcijas.
Mijiedarbības
Pašsakārtošanās iezīme ir vājo mijiedarbību (piemēram, van der Vālsa spēku, kapilāro efektu, ūdeņraža saišu) nozīmīga ietekme attiecībā pret "tipiskajām" kovalentajām, jonu vai metāliskajām saitēm. Vājās mijiedarbības spēlē lielu lomu materiālu sintēzē. Tās nosaka, piemēram, šķidrumu fizikālās īpašības, cietu vielu šķīdību un molekulu izkārtošanos bioloģiskās membrānās. Lai pašsakārtošanās notiktu, nepieciešams, ka reizē darbojas gan tālas darbības atgrūšanās spēki, gan tuvdarbības pievilkšanās spēki.
Pamatelementi
Trešā raksturīgā īpašība pašsakārtošanās procesam ir tāda, ka tas var notikt ne tikai ar atomiem un molekulām, bet arī ar dažādiem nano- un mezoskalas objektiem. Lai izprastu dažādu lielāku struktūru veidošanos, tiek pētīti tieši šie pamatelementi, kuri var būt daudzstūri, stienīši, dimēri, puslodes formas , diska formas u.c. Šādus pamatelementus iespējams sintezēt mākslīgi.
Īpašības
Pašakārtošanās ir process, kurā elementi, kas to izpilda, ieņem termodinamiski izdevīgāko pozīciju, pretstatā kovalentajai sintēzei un polimerizācijai, kurās ir iespējams atomus novietot vēlamajā pozīcijā pat tad, ja tas nav enerģētiski izdevīgākais stāvoklis. Pašsakārtošanās laikā pamatvienības ieņems izdevīgāko savstarpējo stāvokli, un tas jāņem vērā, veicot sintēzi, balstoties uz pašsakārtošanos.
No iepriekšējās īpašības izriet tas, kas pašsakārtotas sistēmas ir termodinamiski stabilas. Lai sakārtošanās notiktu bez ārēji pieliktas mijiedarbības, procesa beigās sistēmai jānonāk zemākā Gibsa brīvās enerģijas stāvoklī. Līdz ar to pašsakārtota sistēma ir termodinamiski stabilāka par atsevišķām komponentēm, kas to veido. Tiešas sekas ir tas, ka pašsakārtotas struktūras tipiski ir brīvas no strukturāliem defektiem.
Pašsakārtotas sistēmas ir jutīgas pret ārējām perturbācijām. Fluktuācijas, kas pamaina sistēmas termodinamiskos parametrus, var ietekmēt rezultējošo sistēmu, vai pat sagraut to. Pateicoties tam, ka mijiedarbības, kas nosaka pašsakārtoto sistēmu, ir vājas, sistēma ir elastīga pret izmaiņām un spēj ieņemt jaunu stāvokli, kas ir izdevīgs pie jaunā termodinamiskā stāvokļa. Taču, ja termodinamiskos parametrus atgriež iepriekšējās vērtībās, sistēma visbiežāk atgriežas stāvoklī, kādā tā bija iepriekš. Tas nozīmē, ka pašsakārtotas sistēmas ir atgriezeniskas, kas nav raksturīgi materiāliem, kas sintezēti ar citām metodēm.
Pašsakārtošanās ir process, kura norisi stipri ietekmē ārējā vide. No vienas puses, tas sarežģī materiālu sintēzi, jo var būt daudz brīvo parametru, kuru nemainība jānodrošina sintēzes laikā. Taču tas paver arī daudzpusējas iespējas iegūt dažādas vēlamas struktūras, jo pašsakārtotā sistēma ir tik jutīga pret ārēju mijiedarbi. Izvēloties pareizus iedīgļus ar atbilstošām fizikāli-ķīmiskām īpašībām, ir iespējams iegūt labu kontroli pār pašsakārtošanās procesu, rezultātā iegūstot sarežģītas struktūras. Zinot pamatelementu ķīmiskās īpašības, iespējams paredzēt, kā tās uzvedīsies, un iegūt dažādas interesantas struktūras.
Piemēri
Vispārīgā gadījumā, domājot par praktiskiem pašsakārtošanās pielietojumiem, ir trīs praktiskas problēmas, kuras vajag risināt. Pirmā no tām ir spēt paredzēt, kāda sistēmas izveidosies pie dotiem pamatelementiem, to mijiedarbībām un vides, kurā tie atrodas - respektīvi, paredzēt, kā sakārtosies noteikta sistēma. Otra problēma ir apgriezta - ir noteikta struktūra, ko nepieciešams iegūt, bet jāpiekārto pareizie elementi, vide un mijiedarbības starp tiem. Savukārt trešā problēma saistās ar faktu, ka pašsakārtošanās savā būtība ir varbūtisks, nejaušs process - pieļaujot, ka sistēmai pastāv vairāki lokāli stabili stāvokļi, atsevišķas sistēmas daļas var stabilizēties dažādos stāvokļos. To, kādi tie ir un cik daudz elementu nostāsies katrā stāvoklī, nepieciešams paredzēt.
Ilustratīvs piemērs ir diskveida magnētiņi, kas atrodas lielākā traukā - trauku kratot, magnētiņi izvirzās un sāk ar galiem savienoties kopā. Rezultātā izveidojas dažāda garuma ķēdes. Šajā problēmā izpaužas visas trīs pamatproblēmas - paredzēt, kādas ķēdes iegūst, ja noteiktā veidā krata trauku, atrast nepieciešamo magnētu izvietojumu un kratīšanas veidu, lai iegūtu vēlamā garuma ķēdes un, visbeidzot, prognozēt, cik daudz katra garuma ķēdīšu izveidosies pie noteiktas magnētu kratīšanas.
Svarīgi pašsakārtošanās piemēri materiālzinātnē ir molekulāro kristālu un koloīdu veidošanās, lipīdu dubultslānis, polimēri ar atdalītām fāzēm un pašsakārtoti monoslāņi. Bioloģijā būtiski piemēri ir polipeptīdu ķēdes salocīšanās, lai veidotu proteīnus, un nukleīnskābju sakārtošanās to funkcionālajās formās. Pašsakārtošanos var izmantot arī kā metodi, lai veidotu jaunus materiālus —piemēram, iespēja izveidot simetriskus un periodiskus režģus ir noderīga, veidojot hidrogelu vai šūnu tīklu.
Pašsakārtošanās ietekmē rodas arī tā saucamie superrežģi. Piemērs ir divdimensionāla superrežģa sintēze no polimetilmetakrilāta (PMMA) sfērām, kas sākotnēji ir izvietotas šķidrumā, ko pakāpeniski iztvaicē. Kapilārie spēki diktē sfēru pašsakārtošanos režģī, šķidrumam pametot sistēmu.
Pašstabilitāte
Ar pašsakārtošanos saistīts process ir pašstabilitāte — tā ir dinamisku pašsakārtojošu sistēmu īpašība, kurām piemīt stabils stāvoklis. Šādu sistēmu makroskopiskai formai piemīt mēroga invariance, kas raksturīga noteiktajai pašstabilajai sistēmai — proti, jebkurā telpas mērogā sistēmas stabilais stāvoklis ir viens un tas pats. Piemērs pašstabilai sistēmai ir smilšu grēda — tās nobiras leņķis vienmēr ir vienāds neatkarīgi no grēdas izmēra. Būtiska īpašība ir tāda, ka sistēma pati nonāk šādā stāvoklī — nav nepieciešams atrast speciālus parametrus, pie kuriem varētu panākt nepieciešamo uzvedību (no šejienes paš-stabilitāte). Šīs īpašības dēļ pašstabilitāte tiek uzskatīta par vienu no ticamākajiem dabas komplekso struktūru un sistēmu avotiem.
Pašstabilitāte ir daudz pētīts fenomens kopš 20. gadsimta beigām. Tā ir pamatā vairāku fenomenu skaidrojumiem ģeofizikā, kosmoloģijā, bioloģijā (it sevišķi evolūcijas teorijas kontekstā), ekoloģijā, ekonomikā, kvantu gravitācijā, plazmas fizikā u.c.
Termini "pašsakārtošanās" un "pašorganizēšanās"
Pašlaik literatūrā viena un tā paša procesa norisei lieto divus terminus - pašsakārtošanās un pašorganizēšanas. Taču, kompleksu sistēmu pētniecībai kļūstot arvien populārākai, rodas nepieciešamība precizēt abu terminu atšķirīgās nozīmes, lai saprastu katra procesa lomu fizikālās un bioloģiskās sistēmās. Abi procesi skaidro, kā rodas augstāka kārtību no dinamiskām mazu izmēru skalas mijiedarbībām. Pašorganizācija ir process, kas notiek nelīdzsvara stāvoklī, taču pašsakārtošanās ir spontāns process, kas noved uz līdzsvaru. Abi procesi, tātad, ir termodinamiski atšķirīgi. Turklāt pašorganizācijas procesam ir nepieciešams minimālais skaits ar elementiem, taču pašsakārtošanās procesam minimālā skaita nav. Pašsakārtošanās un pašorganizācijas konceptiem var būt liela nozīme dabiskās atlases skaidrošanā, un šie procesi var veidot kopēju teoriju par regulāru struktūru rašanos dabā.
Es esmu leģenda
"Es esmu leģenda" (en) ir 2007. gada zinātniskās fantastikas šausmu filma, kas balstīta uz Ričarda Matesona tāda paša nosaukuma romānu. Filmas režisors ir Frānsiss Lorenss. Galvenās lomas atveido Vills Smits, Alisi Braga un Dešs Mihoks. Filmas pirmizrāde notika.
2009. gadā gēnu inženierijas rezultātā izveidots vīruss nogalina lielāko daļu cilvēces, bet otru daļu pārvērš briesmoņos. Trīs gadus vēlāk Roberts Nevils, ASV armijas medicīnas ārsts un zinātnieks, kā arī vienīgais šajā epidēmijā izdzīvojušais, cenšas atrast vīrusa pretlīdzekli.
Andreass Vellingers
Andreass Vellingers (de; dzimis ) ir vācu tramplīnlēcējs.
Divas reizes startējis ziemas olimpiskajās spēlēs. 2014. gadā Sočos kļuva par čempionu komandu sacensībās. 2018. gadā Phjončhanā kļuva par čempionu sacensībās uz parastā tramplīna, izcīnīja sudrabu sacensībās uz lielā tramplīna un komandu sacensībās.
Pasaules čempionātos ir izcīnījis divas zelta un trīs sudraba medaļas. Pasaules kausā augstākais sasniegums ir 4. vieta 2016.—2017. gada sezonas kopvērtējumā.
Jānis Skuja
Jānis Alfrēds Skuja (1886—1983) bija latviešu ārsts fiziologs un atdzejotājs no latīņu valodas.
Dzīvesgājums
Pēc kara beigām viņš turpināja studijas Latvijas Augstskolas Medicīnas fakultātē un 1921. gadā Skuja ieguva ārsta grāda diplomu. Bija Rīgas Skolotāju institūta ārsts un higiēnas skolotājs (1922–1927), tad Latvijas Universitātes Fizioloģijas un fizioloģiskās ķīmijas katedras vadītāja Roberta Krimberga asistents, vēlāk darbojās Vispārējās patoloģijas institūtā, veica pētījumus fizioloģijā un patoloģijā, 1933. gadā viņš aizstāvēja Dr. med. grādu. No 1936. līdz 1940. gadam viņš bija Tautas Labklājības ministrijas Veselības departamenta vicedirektors un "Tautas Labklājības Ministrijas Mēnešraksta" redaktors.
Pēc Otrā pasaules kara beigām viņš bija Latvijas Valsts Universitātes docents (1945–1947), tad Latvijas Zinātņu akadēmijas Mikrobioloģijas institūta zinātniskais sekretārs (1947–1950). 1950. gadā Jāni Skuju apcietināja un piesprieda 10 gadu ieslodzījumu spaidu darbu nometnēs, kur viņš pavadīja četrus gadus. Pēc atbrīvošanas viņam ļāva atgriezties dzimtenē un strādāt par ārstu biedrības sekretāru. 1956. gadā viņš pensionējās, atdzejoja Vergīlija un Horācija dzeju.
Miris 1983. gada 5. martā, apglabāts Rīgas Meža kapos.
Darbi
Kā Latvijas medicīnas vēstures avots saglabājies t.s. Skujas saraksts, kas ir oficiālais Latvijas ārstu 1939. gada saraksts, kurā Jānis Skuja ierakstīja daudzu kolēģu miršanas gadus, vai tas būtu Rīgā, Sibīrijā, Amerikā, Vācijā vai Austrālijā, cik nu viņam bija kļuvis zināms.
Mārtiņš Krūmiņš
Mārtiņš Krūmiņš (1900—1992) bija latviešu gleznotājs impresionists, kas kopš 1950. gada dzīvoja ASV.
Vārzgūne (upe)
Vārzgūne (arī Varzgune, Vārsgūne, Vārzaubes strauts, Vārzgūnīte) ir Ziemeļsusējas kreisā krasta pieteka Jēkabpils novada Kalna pagastā un Ābeļu pagastā, mežainā apvidū. Iztece no Vārzgūnes ezera. Līkumojot tek ziemeļu virzienā. Ietek Ziemeļsusējā lejpus Brāļu kapiem.
Mārtiņš Krūmiņš
Dzīvesgājums
Dzimis 1900. gada 2. martā Rīgā uzņēmēja ģimenē. Pirmā pasaules kara laikā 1917. gadā devās bēgļu gaitās uz Irkutsku Sibīrijā, kur pabeidza komercskolu un iestājās latviešu karaspēka vienībā, ar kuru 1920. gadā caur Ķīnu un Indiju atgriezās dzimtenē.
Grinhaina-Beierfelde
Grinhaina-Beierfelde ir pilsēta Vācijā, Saksijas zemē, Rūdu kalnu apriņķī.
Mārtiņš Krūmiņš
Dzīvesgājums
1929. gadā Krūmiņš sāka mācīties gleznošanu pie Sergeja Vinogradova viņa Rīgas studijā, pēc tam studēja Latvijas Mākslas akadēmijas Vilhelma Purvīša meistarklasē (1935—1942).
Otrā pasaules kara beigās 1944. gadā viņš devās bēgļu gaitās uz Vāciju, bet 1950. gadā pārcēlās uz dzīvi ASV. Strādāja par zīmētāju kādā Ņūdžersijas arhitektu birojā, gleznoja un piedalījās latviešu gleznotāju izstādēs ASV, Kanādā un Zviedrijā.
Miris 1992. gada 26. janvārī Ņūdžersijas štata Saseksas apgabala Ņūtonā.
Diskdzinis
Diskdzinis ir datora ierīce arējo optisko disku (CD, DVD, Blu-Ray u.t.t.) vai diskešu nolasīšanai. Diskdziņi var būt savienoti ar datoru iekšēji (caur SATA, IDE savienojumiem) vai caur ārējiem savienojumiem (USB, Thunderbolt u.c.).
Vislatvijas Spēka diena
Vislatvijas Spēka diena ir ielu vingrošanas pasākums, kuru radījusi Latvijas Ielu vingrošanas biedrība (LIVB) 2012. gadā. LIVB ir arī Pasaules Ielu vingrošanas federācijas dibinātāji, tādēļ šī ideja tika piedāvāta citām valstīm. Tagad Spēka diena ar starptautisko nosaukumu World Pull Up Day tiek aizvadīta 73 valstīs ar centrālo pasākumu Rīgā, Latvijā.
Diskdzinis
Skatīt arī
Optiskais diskdzinis
Vislatvijas Spēka diena
Sākotnēji Spēka dienā bija jāpievelkas, ja pievilkās līdz 15 reizēm, tika piešķirta pelēkā aproce, 15-20 — sarkanā aproce un vairāk nekā 20 — melnā aproce. Taču Latvijā Spēka dienā vairs nav tikai pievilkšanās, vēl var izpildīt pietupienus un planku. Visi rezultāti tiek fiksēti diplomā, kas ir kā balva par piedalīšanos. 2019. gadā Latvijā Spēka diena nenotika.
Grinhaina-Beierfelde
Vēsture
Pilsēta izveidota 2005. gadā, apvienojot Grinhainas pilsētu un Beierfeldes ciemu. Grinhainas pilsēta attīstījusies ap 1230. gadā dibināto Grinhainas klosteri (darbojies līdz reformācijai 1536. gadā).
Smita šaurums
Smita šaurums (dk, en) ir Nersa šaurumā ietilpstošs jūras šaurums starp Kanādas Elsmīra salu ziemeļrietumos un Grenlandi dienvidaustrumos. Tas savieno Nersa šauruma Keina baseinu ziemeļaustrumos un Bafina jūru dienvidrietumos. Smita šauruma Grenlandes pusē atrodas Aleksandra rags.
Šaurums nosaukts angļu diplomāta Tomasa Smita vārdā. Tas notika 1616. gadā, Roberta Bailota un Viljama Bafina ekspedīcijas laikā, turklāt Bafins šaurumu noturēja par līci. Patiesība noskaidrojās tikai 19. gadsimta vidū.
Grinhaina-Beierfelde
Cilvēki
Grinhaina ir komponista Johana Šeina (Johann Schein, 1586-1630) dzimtā pilsēta.
Nora Džonsa
Nora Džonsa (en; dzimusi Gīteli Nora Džonsa Šankara (Geethali Norah Jones Shankar) Bruklinā, Ņujorkā, ASV) ir amerikāņu dziedātāja, dziesmu autore un aktrise. Indiešu mūziķa Ravi Šankara meita un mūziķes Anuškas Šankaras pusmāsa.
2002. gadā viņa uzsāka savu solokarjeru un izdeva komerciāli veiksmīgu albumu Come Away With Me, kas par pārdotiem vairāk nekā 20 miljoniem kopiju tika sertificēts ar dimanta disku. Par šo albumu viņa saņēma piecas Grammy balvas. Arī visi nākamie albumi tika sertificēti ar platīna disku, kā arī saņēma pozitīvus kritiķu novērtējumus.
Kopumā mūziķe ir ieguvusi deviņas Grammy balvas, kā arī bija 2000. gadu 60. vietā vislabāk pārdotāko mākslinieku ierakstu sarakstā, ko veidoja žurnāls Billboard.
Erta Kita
Erta Meja Kita (en; dzimusi, mirusi ) bija amerikāņu aktrise, dziedātāja, kabarē zvaigzne, dejotāja, stand-up komiķe, aktīviste.
Pazīstama ar 1953. gadā ierakstīto dziesmas C'est si bon kaverversiju un Ziemassvētku dziesmu Santa Baby. Abas dziesmas iekļuva ASV topa pirmajā desmitniekā. Vēl populāra ir viņas dziedātā I Want to Be Evil. Kita kļuva par zvaigzni ar šo dziesmu izpildīšanu un lomu Brodvejas izrādē New Faces of 1952. Bija sekmīga dejotājas karjera naktsklubos, teātra iestudējumos, filmās, TV seriālos. 20. gadsimta 60. gadu beigās attēloja Kaķsievieti seriāla Batman pēdējā sezonā.
Pēc Vjetnamas kara publiskas kritizēšanas dziedātājas karjera piedzīvoja lejupslīdi, 70. gados, kad parādījās ziņas, ka viņu novēro ASV Slepenais dienests, bija karjeras uzplaukums. Līdz pat dzīves beigām uzstājās naktsklubos, teātra izrādēs, filmās. Divas reizes saņēma Daytime Emmy balvu (2007, 2008). Trešo reizi Daytime Emmy balvu saņēma jau pēc nāves 2010. gadā. Sarakstījusi trīs autobiogrāfiskas grāmatas.
Divkāršais integrālis
Divkāršais integrālis ir noteiktā integrāļa vispārinājums, kad integrēšanas apgabals D ir plaknes apgabals, bet zemintegrāļa funkcija ir divu argumentu funkcija z = f(x, y). Divkāršo integrāli apzīmē ar simbolu
Ja, divkāršajam integrālim ir noteikta ģeometriskā interpretācija: tas vienāds ar tāda ķermeņa tilpumu V, ko ierobežo funkcijas z = f(x, y) grafiks (tas ir, virsma ar vienādojumu z = f(x, y)), xy plaknes apgabals (D) un cilindriska virsma ar veidotājām paralēlām Oz asij, kas iet caur apgabala (D) robežlīniju. Tātad
Definīcija
Pieņem, ka funkcija z = f(x, y) ir definēta Oxy apgabalā (D): Ja šī robeža eksistē neatkarīgi no dalījuma veida daļās un no punktu izvēles katrā daļā, tad šo robežu sauc par funkcijas z = f(x, y) divkāršo integrāli apgabalā (D) un apzīmē ar simbolu vai
Tādējādi
Ja funkcija z = f(x, y) apgabalā (D) ir nepārtraukta vai gabaliem pārtraukta, tad šai funkcijai eksistē divkāršais integrālis.
1. īpašība
Divkāršais integrālis no funkcijas summas (starpības) ir vienāds ar doto funkciju integrāļu summu (starpību):
2. īpašība
Konstantu reizinātāju C var ņemt pirms integrāļa zīmes:
3. īpašība — Aditivitātes īpašība
Ja apgabals (D) sadalīts vairākās daļās, tad integrē pa katru daļu atsevišķi un iegūtos rezultātus saskaita:
4. īpašība
Ja apgabalā (D) funkcija saglabā zīmi, tad divkāršajam integrālim ir tāda pati zīme:
5. īpašība
Ja apgabalā (D) visiem (x, y) izpildās nevienādība, tad arī divkāršajiem integrāļiem izpildās šāda nevienādība:
6. īpašība — Divkāršā integrāļa novērtējums
Ja funkcijai z = f(x, y) slēgtā apgabalā (D) ir nepārtraukta un m ir funkcijas z = f(x, y) vismazākā vērtība, bet M ir funkcijas z = f(x, y) vislielākā vērtība apgabalā (D), tas ir,, tad izpildās nevienādības:
kur S ir apgabala (D) laukums.
7. īpašība — Vidējās vērtības teorēma
Ja funkcija z = f(x, y) slēgtā apgabalā (D) ir nepārtraukta, tad apgabalā (D) eksistē vismaz viens tāds punkts P, ka divkāršais integrālis pa apgabalu (D) ir vienāds ar zemintegrāļa funkcijas vērtību šajā punktā, reizinātu ar apgabala (D) laukumu S:
Funkcijas z = f(x, y) vērtību f(P) sauc par funkcijas integrālo vidējo vērtību apgabalā (D).
Aprēķināšana Dekarta koordinātās
Apgabalu (D) sauc par regulāru Oy ass virzienā, ja jebkura taisne, kas paralēla Oy asij, šī apgabala robežu krusto ne vairāk kā divos
punktos.
Apgabalu (D) sauc par regulāru Ox ass virzienā, ja jebkura taisne, kas paralēla Ox asij, šī apgabala robežu krusto ne vairāk kā divos punktos.
Divkāršo integrāli Dekarta koordinātu sistēmā reducē uz atkārtotiem integrāļiem. Tos var pierakstīt divos veidos pēc tā, kādā virzienā apgabals (D) ir pareizs:
(regulārs Oy ass virzienā)
un
(regulārs Ox ass virzienā).
Ārējās integrāļa robežas vienmēr ir konstantas.
Ja apgabals nav pareizs ne Oy, ne Ox ass virzienā, tad apgabalu (D) sadala atsevišķā daļās, integrē pa katru daļu atsevišķi un iegūtos rezultātus saskaita.
Atkārtotos integrāļus aprēķina šādi:
(iekšējo integrāli rēķina pēc y, bet mainīgo x uzskata par konstanti)
Poļu koridors
Poļu koridors (de; pl) jeb Dancigas koridors (de) bija starpkaru periodā lietots termins, ar kuru apzīmēja Polijai piederošu zemes joslu agrāko Vācijas impērijas Rietumprūsijas un Pozenes provinču teritorijā, kas tai tika piešķirta pēc Pirmā pasaules kara saskaņā ar Versaļas līgumu, lai dotu atjaunotajai valstij pieeju jūrai.
Līdz ar teritorijas nodošanu Vācijas impērijas mantiniece Veimāras republika tika sadalīta divās daļās, Austrumprūsijai kļūstot par eksklāvu, turklāt vēlāk vācu apdzīvotā Danciga tika pasludināta par brīvpilsētu. Poļu realizētās politikas dēļ reģionu pameta ievērojama daļa šeit dzīvojošo vāciešu, vācu revanšisms un abu pušu nacionālistiskā retorika padarīja Poļu koridoru par saspīlējuma avotu abu valstu politikā. 1939. gada vasarā Trešais Reihs izteica ultimātu Polijai, pieprasot teritorijas atdošanu, nedaudz vēlāk koridors kļuva par vienu no nacistu ieganstiem Polijas kampaņas uzsākšanai.
Divkāršais integrālis
Aprēķināšana Dekarta koordinātās
(iekšējo integrāli rēķina pēc x, bet mainīgo y uzskata par konstanti).
Jaunu mainīgo ieviešana
Iegūst:
kur J(u,v) ir Jakobi determinants jeb jakobiāns:
Aprēķināšana polārajās koordinātās
Jakobiānu aprēķina pēc formulas:
Iegūst pārejas formulu no Dekarta uz polārajām koordinātām:
Ja plaknes apgabalu ierobežo stari un līnijas, iegūst:
Plaknes figūras laukuma aprēķināšana
Ja zemintegrāļa funkcija f(x,y)=1, tad divkāršais integrālis ir vienāds ar integrēšanas apgabala (D) laukumu Dekarta un polārajās koordinātās:
Tilpuma aprēķināšana
Ja ķermeni ierobežo funkcijas z=f(x,y)grafiks, kur, Oxy plakne un Oz asij paralēla cilindriska virsma, kas iet caur apgabala (D) robežlīniju. Šāda ķermeņa tilpums ir vienāds ar
Ja ķermeni ierobežo Oz asij paralēla cilindriska virsma, kas iet caur apgabala (D) robežlīniju un divu funkciju grafiki, turklāt, tad ķermeņa tilpums ir
Nehomogēnas plakanas plāksnītes masas aprēķināšana
Ja nepārtraukta funkcija \rho(x,y) ir nehomogēnas plakanas plāksnītes (D) virsmas blīvuma sadalījums, tad plāksnītes masa ir
Denaturācija
Denaturācija ir process, kurā olbaltumvielas vai aminoskābes dažādu fizikālu (piemēram, termiskas apstrādes) un ķīmisku faktoru iedarbībā (piemēram, reakcijās ar minerālskābēm, smago metālu sāļiem, kā arī dažiem organiskajiem šķīdinātājiem) sadalās no ceturtējās struktūras līdz otrējai struktūrai, tādējādi zaudējot savu raksturīgo uzbūvi un īpašības. Dzīvā šūnā esošo olbaltumvielu vai aminoskābju denaturācija parasti noved pie tās darbības traucējumiem vai pat atmiršanas.
Roberts Skuja
Biogrāfija
Piedzimis zemnieka ģimenē un visu mūžu strādājis lauku darbus. Šahu iemācījies spēlēt 14 gadu vecumā. 1927. gadā kļuvis par Alūksnes čempionu šahā. No 1930. gada līdz 1971. gadam piedalījies Latvijas šaha čempionātos. Labākais sasniegums - dalīta 2.-3. vieta 1950. gadā. Pēc Otrā Pasaules kara bijis Latvijas lauku sporta biedrības «Vārpa» spēcīgākais šahists. PSRS lauku šahistu individuālajos čempionātos divas reizes bijis vicečempions: 1951. un 1952. gadā. 1954. un 1955. gadā PSRS lauku šahistu komandu meistarsacīkstēs ieņēmis 1. vietu pie 1. galdiņa.
Bijis pazīstams arī kā šaha problēmists. Kopā ar Latvijas izlasi uzvarējis PSRS 1. komandu čempionātā šaha kompozīcijā. Uzvarējis arī 1957. gada Latvijas čempionātā šaha kompozīcijā etīžu grupā. Roberta Skujas etīdēm un uzdevumiem bija raksturīga formas vienkāršība.
Boriss Katalimovs
Boriss Katalimovs (ru; —, Almati) bija Padomju Savienības un Kazahstānas šahists.
Biogrāfija
20. gadsimta vidū bijis viens no vadošajiem Kazahstānas šahistiem. 1959. gadā kļuvis par PSRS sporta meistaru šahā. Vairākkārt uzvarējis Kazahstānas šaha čempionātos: 1958., 1960., 1961., 1974., 1976. un 1977. gadā. 1977. gadā izcīnījis 5. vietu šaha turnīrā Erevānā. 1996. gadā Pasaules senioru šaha čempionātā vecuma grupā U-60 bijis otrais. Par šo panākumu FIDE Katalimovam tajā pašā gadā piešķīrusi starptautiskā meistara (IM) nosaukumu.
Pārstāvējis Kazahstānas izlasi šaha komandu sacensībās:
Devis ieguldījumu šaha atklātņu teorijā. Katalimova vārdā ir nosaukts variants sicīliešu aizsardzībā: 1. e4 c5 2. Zf3 b6.
Marvelja
Marvelja (es, ) ir pašvaldība un pilsēta Spānijas dienvidos, Andalūzijā. Pilsēta atrodas Vidusjūras krastā, Malagas provincē. 2019. gadā Marveljā dzīvoja 143 tūkstoši iedzīvotāju.
Basketbols 1936. gada vasaras olimpiskajās spēlēs
Basketbola sacensības  notika no līdz. Tajās piedalījās 21 vīriešu izlases. Šī bija pirmā reize olimpisko spēļu vēsturē, kad basketbols bija oficiālu sacensību statusā. Sacensībās uzvarēja ASV izlase. Medaļas pasniedza basketbola izgudrotājs Džeimss Neismits. Latvijas izlase ieņēma dalītu 15.—18. vietu.
Paukštova
Paukštova ir ciems Asūnes pagastā, Dagdas novadā. Atrodas 282 km attālumā no Rīgas.
Ciema apkārtnē atrodas ūdenstilpes Mazais Kaitras ezers, Dagdas ezers.
Viljams H. Meisijs
Viljams Hols Meisijs jaunākais (en, dzimis ) ir amerikāņu aktieris. Kļuvis pazīstams ar lomām vairākās neatkarīgajās filmās.
Pazīstams ar lomām tādās filmās kā "Fārgo" (1996), "Prezidenta lidmašīna" (Air Force One, 1997), "Naktis bugi stilā" (1997), "Magnolija" (1999), "Dzīve aiz kadra" (2000), "Juras laikmeta parks 3" (Jurassic Park III, 2001), "Biskvīts" (Seabiscuit, 2003), "Mobilais" (2004), "Smēķēt atļauts" (Thank You for Smoking, 2005), "Ielu advokāts" (2011), "Sesijas" (2012) un " Istaba" (2015).
Meisijs ir saņēmis divas Emmy balvas un četras Ekrāna aktieru ģildes balvas. Par lomu filmā "Fārgo" viņš nominēts Amerikas Kinoakadēmijas balvai kategorijā "Labākais aktieris otrā plāna lomā". No 2011. līdz 2021. gadam piedalījies seriālā Shameless.
Johans Rīvijs (mācītājs)
Johans Rīvijs (Johann Rivius de Recklinghausen, miris pirms 1586), reizēm nepareizi dēvēts par Johanu Ringu, bija Reformācijas laika Rīgas latviešu Jēkaba baznīcas draudzes, vēlāk Dobeles draudzes luterāņu mācītājs. Pirmās latviešu garīgo tekstu rokasgrāmatas autors.
J. Rīvija tulkojumi bija nozīmīgi ar to, ka tajos izmantoti agrāko latviešu grāmatu teksti, Jēkaba baznīcas 1530. un 1537. gadā izdotie latviešu katķismi, saglabājot ziņas par tā laika latviešu valodu.
Dzīvesgājums
Rīvija dzimšanas gads un vieta nav zināmi, bet saglabājusies kvīts, kuru viņš parakstījis kā Johans Rīvijs no Reklinghauzenes, Svētā Jēkaba baznīcnieks (lejasvācu: Johann Rivius de Recklinghausen, kerckendener to sunte Jacob). Domājams, ka jaunībā iespaidojies no Lutera mācības un devies uz Rīgu, kas pēc 1524. gada baznīcu reformācijas un svētbilžu grautiņiem bija kļuvusi par vienu no jaunās ticības citadelēm Ziemeļeiropā. 1540. gados Johans Rīvijs kalpoja Rīgas Jēkaba baznīcas latviešu luterāņu draudzē kā virsmācītāja Johana Eka palīgs, kur viņam bija pieejami 1530. un 1537. gadā iespiestie luteriešu katķismi latviešu valodā.
1550. gadā "nekārtīgas dzīves" dēļ bija spiests atstāt Rīgu. Pēc Livonijas ordeņa likvidēšanas 1561. gadā un Kurzemes un Zemgales hercogistes nodibināšanas Rīvijs kļuva par Dobeles luterāņu draudzes mācītāju. Tajā laikā pēdējais Dobeles komturs Matīss fon der Reke atteicās pakļauties hercogam Gothardam, kas 1566. gadā pili ieņēma un piespieda komturu atteikties no tās.
Pēc hercoga Gotharda priekšlikuma 1567. gada Kurzemes landtāgs nolēma papildus esošajām Jelgavas, Bauskas un Dobeles mūra baznīcām celt 70 mūra baznīcas dažādos valsts novados un pie astoņām no tām ierīkot skolas un nabagu mājas. 1570. gadā tika apstiprināta Aleksandra Einhorna izstrādātā baznīcas kārtība. Lai baznīcās varētu sprediķus noturēt latviešu valodā, hercogs Gothards uzdeva Dobeles mācītājam Rīvijam sastādīt latviešu reliģisko tekstu rokasgrāmatu, tomēr Rīvijs nomira pirms 1586. gada, darbu nepabeidzis.
Rīvija materiālus pēc viņa nāves hercogs Gothards nodeva četru luterāņu mācītāju komisijai, kuras priekšgalā bija Iecavas draudzes mācītājs Mike, piedalījās arī Bauskas draudzes mācītājs Geimers, Tukuma draudzes mācītājs Lembreks un Saldus draudzes mācītājs Vegmanis. Šī komisija nobeidza Rīvija iesākto darbu, 1586. gadā Kēnigsbergā sāka iespiest rokas grāmatas pirmo daļu - Lutera "Enhiridiona" tulkojumu, kam nākamajā gadā sekoja stāsti par Kristus ciešanām un miršanu un dziesmu grāmata.